MINISTRSTVO ZA OKOLJE IN PROSTOR, Dunajska cesta 48, 1000 Ljubljana, ki ga zastopa Simon ZAJC, minister (v nadaljevanju: ministrstvo)

Identifikacijska št.: 55058515

Matična št.: 2482789000

in

\_\_\_\_\_\_\_\_\_\_\_\_\_\_\_\_\_\_ ,\_\_\_\_\_\_\_\_\_\_\_\_\_\_\_\_\_\_, ki ga zastopa\_\_\_\_\_\_\_\_\_\_\_\_\_\_\_\_\_\_, direktor (v nadaljevanju: upravičenec):

Davčna številka:

Matična številka:

skleneta

POGODBO o sofinanciranju objekta:

»\_\_\_\_\_\_\_\_\_\_\_\_\_\_\_\_\_\_\_\_\_«

Št. 2550-19-\_\_\_\_\_\_\_\_\_\_

1. **Uvodne določbe**
2. člen

Pogodbeni stranki ugotavljata, da:

* se je upravičenec prijavil na Javni razpis za »sofinanciranje demonstracijskih projektov večstanovanjske gradnje ob upoštevanju načel trajnostne gradnje z lesom«, objavljen v Ur. l. RS, št.\_\_\_\_\_\_\_\_, z dne \_\_\_\_\_\_\_\_\_\_;
* je bil upravičenec izbran s sklepom predstojnika ministrstva št. \_\_\_\_\_\_\_\_\_\_\_, z dne \_\_\_\_\_\_\_\_\_\_\_;
* sta razpisna dokumentacija in vloga del te pogodbe;

1. člen

Sofinanciranje po tej pogodbi ne predstavlja državne pomoči.

1. **Predmet pogodbe**
2. člen

S to pogodbo pogodbeni stranki urejata medsebojne pravice in dolžnosti v zvezi s sofinanciranjem in uveljavljanjem upravičenih stroškov za projektiranje in gradnjo demonstracijskega večstanovanjskega objekta, namenjenem zagotavljanju javnih najemih stanovanja in sicer:

Vrsta stavbe glede na klasifikacijo: \_\_\_\_\_\_\_\_\_\_\_\_\_\_\_\_\_\_\_\_\_-

Ime projekta: \_\_\_\_\_\_\_\_\_\_\_\_\_\_\_\_\_

Mestna občina: \_\_\_\_\_\_\_\_\_\_\_\_\_\_\_\_\_\_\_\_\_\_

Številka parcele: \_\_\_\_\_\_\_\_\_\_\_\_\_\_\_\_\_\_\_\_\_

Številka in ime katastrske občine: \_\_\_\_\_\_\_\_\_\_\_\_\_\_\_\_\_\_\_\_

Upravna enota: \_\_\_\_\_\_\_\_\_\_\_\_\_\_\_\_\_\_\_\_\_\_\_

Številka gradbenega dovoljenja: \_\_\_\_\_\_\_\_\_\_\_\_\_\_\_\_\_\_\_\_\_\_

Datum izdaje gradbenega dovoljenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pogodbena vrednost**
2. člen

Višina celotnih stroškov projektiranja in gradnje objekta je ocenjena na \_\_\_\_\_\_\_\_\_\_\_\_\_€, od tega znaša višina upravičenih stroškov projekta \_\_\_\_\_\_\_\_\_\_\_\_€.

Ministrstvo bo sofinanciralo projekt v višini \_\_\_\_\_\_\_\_\_\_\_\_\_\_\_EUR (v nadaljevanju: pogodbena vrednost).

Pogodba bremeni proračunsko postavko *ministrstva št. 559 Sklad za podnebne spremembe, NRP* 2550-19-0013*.* Sredstva so zagotovljena in bodo v skladu z veljavno zakonodajo s področja javnih financ in izvrševanjem proračunov načrtovana tudi za proračunska leta 2020, 2021, 2022, 2023 in 2024.

Ministrstvo za zavezuje v času trajanja gradnje in projektiranja objekta projekt vključiti v programe porabe sredstev Sklada za podnebne spremembe. Ministrstvo si pridružuje pravico, da glede na razpoložljiva proračunska sredstva izvajalcu naknadno predlaga prilagoditev dinamike sofinanciranja in višino sofinanciranja projekta.

1. **Upravičeni stroški in način izplačevanja sredstev upravičencu**
2. člen

Upravičeni stroški za prejem sredstev sofinanciranja so stroški povezani z:

- gradnjo demonstracijskega objekta, ter stroški nakupa in vgradnje gradbenih proizvodov, naprav in opreme, ki vpliva na energijsko učinkovitost stavbe ,

- vgradnjo opreme in naprav za spremljanje učinkov izvedenih ukrepov trajnostne gradnje z lesom v stavbi;

- zagotavljanjem obnovljivih virov energije v, na, ob ali bližini objekta, za delovanje sistemov v stavbi;

- izvedbo ukrepov trajnostne mobilnosti (npr.: kolesarnice, opremljenost parkirnih mest za vozila, postajališča koles za izposojo…);

- s pripravo projektne dokumentacije, revizij, študij, analiz, poročil, meritev in drugih metod spremljanja stroškov vzdrževanja in upravljanja stavbe ter učinkov demonstracijskega projekta.

Stroški, ki niso upravičeni za sofinanciranje, so stroški vlagatelja, povezani z delom zaposlenih, potni stroški, stroški najema svetovanj in zunanjih strokovnih sodelavcev, administrativni in režijski stroški.

Kot dokazila za upravičenost stroškov štejejo dokazila o nastalih stroških in dokazila o plačanih situacijah.

Višina upravičenih stroškov je opredeljena v vlogi za sofinanciranje v točki 2 *»Podatki o vrednosti projekta«*, ki je priloga in sestavni del te pogodbe.

1. člen

Upravičenec je ministrstvu dolžan predložiti zahtevke za izplačilo skupaj s poročili o opravljenih aktivnostih in dokazili v naslednjih rokih:

- 1. zahtevek: najkasneje 4 mesece po zaključeni **fazi priprave projekta za izvedb**o (faza projektiranja): do \_\_\_\_\_\_\_\_\_ v okvirni višini \_\_\_\_\_\_\_\_\_\_\_\_\_\_\_

- 2. Zahtevek: najkasneje 4 mesece po **zaključeni III. gradbeni fazi** (faza gradnje) do \_\_\_\_\_\_\_\_\_ v okvirni višini \_\_\_\_\_\_\_\_\_\_\_\_\_\_\_

- 3. Zahtevek: najkasneje 4 mesece po **zaključeni gradnji (faza gradnje**) do \_\_\_\_\_\_\_\_\_ v okvirni višini \_\_\_\_\_\_\_\_\_\_\_\_\_\_\_

- 4. Zahtevek: najkasneje 4 mesece po zaključku **demonstracijskega projekta** do \_\_\_\_\_\_\_\_\_ v okvirni višini \_\_\_\_\_\_\_\_\_\_\_\_\_\_\_.

1. **Obdobje upravičenosti**
2. člen

Ministrstvo bo upravičencu priznalo le upravičene stroške za načrtovanje in izvedbo demonstracijskega projekta, ki so nastali in ki zapadejo v plačilo po sklenitvi pogodbe o financiranju, v času njene veljavnosti.

Rok za dokončanje projekta po tej pogodbi je najkasneje 40 (štirideset mesecev) od sklenitve pogodbe za sofinanciranje, pri čemer mora biti faza projektiranja izvedena najkasneje 12 mesecev od sklenitve pogodbe. Navedena roka je mogoče izjemoma z aneksom podaljšati iz razlogov, ki jih ni mogoče pripisati krivdi prejemnika sredstev, pod pogojem da se s podaljšanjem strinja tudi sofinancer, pri čemer se znesek sofinanciranja ne glede na morebitno povečanje stroškov projektiranja in gradnje ne sme spremeniti.

Če se rok izvedbe projekta izteče na dela prost dan, se za izvedbo projekta šteje za pravočasno, če je končana na prvi naslednji dela prost dan.

1. **Obveznosti ministrstva**
2. člen

Ministrstvo bo pogodbene zneske za izplačilo nakazalo 30. dan od prejema popolnih in pravilno izstavljenih zahtevkov za izplačilo z obveznimi prilogami, na podlagi dejansko izvedenih del.

Izplačilo sredstev sofinanciranja lahko znaša največ 60% celotne ocenjene vrednosti upravičenih stroškov v oddani vlogi in ne sme presegati 10.000.000,00 EUR.

Osnova za izplačilo je s strani ministrstva potrjen zahtevek za izplačilo.

V primeru, da ministrstvo pri pregledu zahtevka za izplačilo ugotovi pomanjkljivosti, pozove upravičenca k dopolnitvi oziroma zahtevek delno ali v celoti zavrne. Upravičenec je dolžan zahtevek oziroma dokumentacijo ustrezno dopolniti ali spremeniti ter jo ministrstvu posredovati v roku, določenem v pozivu za dopolnitev. V primeru zavrnitve mora upravičenec posredovati novi zahtevek za izplačilo.

Ministrstvo bo sredstva nakazalo na TRR upravičenca št. \_\_\_\_\_\_\_\_\_\_\_\_\_\_\_, odprtega pri \_\_\_\_\_\_\_\_\_\_\_\_\_\_\_\_\_.

1. **Obveznosti upravičenca**
2. člen

Upravičenec se s podpisom pogodbe zavezuje, da bo:

* obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe ter aktivnosti projekta izvedel strokovno in vestno;
* sredstva, pridobljena po tej pogodbi, porabil namensko in izključno za izvajanje projekta, katerega sofinanciranje je predmet te pogodbe;
* pri izvajanju projekta sodelovali le za to usposobljeni izvajalci z registrirano dejavnostjo
* da bo v obdobju nadaljnjih 5 let po izvedeni gradnji objekta zagotavljal oz. dopustil spremljanje stroškov vzdrževanja objekta, stroškov obratovanja objekta in spremljanje učinkov demonstracijskega projekta; Hkrati bo vlagatelj zagotovil enakovredno spremljanje na primerljivem objektu, ki se nahaja na enaki lokaciji, ima enako namembnost, podobno velikost in je grajen po klasičnem načinu gradnje;
* vzpostavil ločeno računovodsko/ knjigovodsko analitično evidenco o projektu;
* podatke o izvedbi projekta in rezultatih porabljenih sredstev zbiral in posredoval ministrstvu v skladu z določili te pogodbe in navodili;
* posredoval podatke, potrebne za monitoring in evalvacije;
* posredoval zahtevek za izplačilo v skladu z navodili ministrstva;
* ne glede na prejšnjo alinejo na zahtevo ministrstva posredoval dodatna poročila o poteku aktivnosti in porabi sredstev, določenih s to pogodbo, oziroma bo na zahtevo ministrstva uporabljal drugačen način poročanja;
* dokumentirano spremljal in prikazoval morebitne prihodke projekta;
* hranil dokumentacijo o projektu najmanj še pet let po zaključku projekta;
* ravnal v skladu z vsemi morebitnimi spremembami oziroma dopolnili navodil, ki jih bo ministrstvo naknadno sporočilo oziroma posredovalo, in sicer od njihovega prejema dalje.

Upravičenec s sprejemom sofinanciranja sprejme tudi dejstvo, da lahko ministrstvo podatke, ki jih v dokumentaciji predloži upravičenec, uporablja za namene obdelave podatkov, analitične potrebe in posreduje zainteresirani javnosti v skladu z zakonom, ki ureja dostop do informacij javnega značaja. Upravičenec se tudi strinja, da bo vključen v seznam upravičencev, ki bo javno objavljen in bo obsegal navedbo upravičenca, naziv projekta in znesek dodeljenih in izplačanih javnih sredstev sofinanciranja projekta.

Upravičenec potrjuje in jamči, da je ministrstvo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe ter da so vsi podatki, ki jih je in ki jih bo posredoval ministrstvu tekom izvajanja projekta v zvezi s to pogodbo resnični in popolni.

1. **Spremembe in neizpolnjevanje pogodbenih obveznosti**
2. člen

Če upravičenec ugotovi, da ne bo mogel izpeljati projekta tako, kot je določeno s pogodbo, in bo prišlo do finančne, vsebinske oziroma časovne spremembe projekta, ki je predmet sofinanciranja po tej pogodbi, mora čim prej, najpozneje pa v roku 14 dni od nastanka razloga za spremembo, le-to pisno obrazložiti in utemeljiti. Če upravičenec tega ne stori, ali če ministrstvo ugotovi, da je sprememba projekta neutemeljena, lahko ministrstvo odstopi od te pogodbe in zahteva vrnitev že izplačanih neupravičenih sredstev s pripadajočimi obrestmi od dneva nakazila do dneva vračila. V primeru zamude pri vračilu sredstev, se obračunajo zakonite zamudne obresti od prvega dne zamude obveznosti vračila do dneva vračila.

Podaljšanje pogodbenega roka je mogoče le pred njegovim potekom.

Sofinancer odloči o podaljšanju pogodbenega roka. Če podaljšanje roka za sofinancerja nima več smisla, glede na predmet pogodbe, se pogodba z dopisom sofinancerja razdre.

1. člen

V primeru, da ministrstvo ugotovi:

* da je upravičenec prejel sredstva za stroške, ki so predmet te pogodbe, tudi iz drugih virov financiranja (dvojno financiranje),
* da je upravičenec pridobil sredstva sofinanciranja z lažnimi ali nepopolnimi navedbami (tudi v vlogi),
* nenamensko in negospodarno porabil sredstva po tej pogodbi ali porabil sredstva za izvajanje aktivnosti, ki niso upravičene po javnem razpisu, vlogi in pogodbi;
* da prijavitelj ob zaključku projekta brez utemeljenih, objektivnih razlogov ni izpolnil pogodbenih obveznosti ter ni dosegel načrtovanih učinkov in rezultatov;
* da upravičenec kljub predhodnemu opozorilu izvaja aktivnosti, ki so lahko nenamenske z vidika javnega razpisa in predložene vloge;
* vsebinsko, časovno, finančno nerealizacijo projekta oziroma ugotovi, da je upravičenec drugače kršil določila te pogodbe ali ni odpravil nepravilnosti v določenem roku;
* da je prišlo do prekinitve izvajanja projekta na strani upravičenca;

lahko v celoti ali delno odstopi od pogodbe in zahteva od upravičenca vrnitev vseh izplačanih sredstev s pripadajočimi obrestmi od dneva nakazila do dneva vračila. V primeru zamude pri vračilu sredstev se obračunajo zakonite zamudne obresti od prvega dne zamude obveznosti vračila, do dneva vračila.

Upravičenec bo moral v primeru ugotovitve nepravilnosti vrniti prejeta sredstva v petnajstih (15) dneh od vročitve zahtevka za vračilo sredstev, razen v primeru drugačnega roka, dogovorjenega s sofinancerjem .

1. člen

Če upravičenec predčasno odstopi od pogodbe na podlagi utemeljenih razlogov, ki jih ministrstvu sporoči takoj po nastanku le-teh, izgubi pravico do financiranja, razen do financiranja tistih upravičenih stroškov, vezanih na že izpeljane dejavnosti projekta.

Predčasen odstop upravičenca od pogodbe brez utemeljenih razlogov pomeni neizpolnjevanje pogodbenih obveznosti. V tem primeru je upravičenec dolžan povrniti že prejeta sredstva, skupaj z zakonitimi obrestmi od dneva nakazila do dneva vračila.

1. **Nadzor nad namensko porabo sredstev**
2. člen

Sofinancer ima pravico kadarkoli v obdobju od izdaje odločbe o dodelitvi pravice do sofinanciranja do 5 (petih) let po izplačilu sofinanciranja z ogledi, preverjanjem dokumentacije ali na drug način preveriti namensko porabo nepovratnih sredstev, skladnost dokumentacije in izvedbe naložbe z določili javnega razpisa in veljavnimi predpisi ter spoštovanje prepovedi odstranitve ali odtujitve predmeta nepovratne finančne spodbude. V primeru ugotovljene nenamenske porabe sredstev, kršitev predpisov ali določil odločbe o dodelitvi pravice do nepovratne finančne spodbude, je vlagatelj dolžan sofinancerju vrniti prejeta sredstva skupaj z zakonskimi zamudnimi obrestmi za obdobje od prejema do vračila neupravičeno pridobljenega sofinanciranja.

1. **Varovanje podatkov**
2. člen

(varovanje osebnih podatkov in poslovnih skrivnosti)

Pogodbeni stranki se zavezujeta k varovanju osebnih podatkov in poslovnih skrivnosti v skladu z veljavno zakonodajo.

V skladu z Uredbo (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe o GDPR in predpisi o varstvu osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o GDPR in predpisi, ki urejajo varstvo osebnih podatkov.

1. **Protikorupcijska klavzula**
2. člen

Upravičenec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

V primeru iz prejšnjega odstavka mora izvajalec že prejeta sredstva skupaj z zakonitimi zamudnimi obrestmi vrniti v proračun Republike Slovenije.

1. **Skrbništvo pogodb**
2. člen

Skrbnika pogodbe na strani ministrstva je \_\_\_\_\_\_\_\_\_\_\_, na strani upravičenca pa \_\_\_\_\_\_\_\_\_\_\_\_\_\_\_\_\_.

1. **Končne določbe**
2. člen

V primeru, da v času trajanja te pogodbe pride do spremembe v statusu upravičenca, se vse pravice in obveznosti iz te pogodbe prenesejo na njegovega pravnega naslednika, v kolikor le-ta izpolnjuje vse pogoje, ki jih je upravičenec izpolnjeval.

1. člen

Vsaka pogodbenica lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi. Sklenitev aneksa ni potrebna v primeru zamenjave skrbnika.

1. člen

Pogodba začne veljati z dnem, ko jo podpišeta obe pogodbenici.

1. člen

Pogodbeni stranki soglašata, da bosta nerešena vprašanja reševali sporazumno. Če sporazuma ne bo mogoče skleniti, je za reševanje sporov pristojno sodišče v Ljubljani.

1. člen

Pogodba je sklenjena v 4 (štirih) izvodih, od katerih prejme upravičenec 1 (en) izvod, ministrstvo pa 3 (tri) izvode.

|  |  |
| --- | --- |
| **PREJEMNIK:**  , \_\_\_\_\_\_\_\_\_\_\_\_\_\_\_\_\_\_ | **SOFINANCER:**  Ministrstvo za okolje in prostor  Dunajska cesta 48, 1000 Ljubljana  Ljubljana, \_\_\_\_\_\_\_\_\_\_\_\_\_\_\_\_\_\_\_ |
|  | Simon ZAJC |
|  | MINISTER |

Št. zadeve: 430-195/2019

Št. iz baze računi:---